ACTA ASSEMBLEA ECOXARXA GIRONA

Data: 15-03-16

Lloc: Escudella Solidària

Assistents: Rosa, Glòria, Matthias, Núria i Jordi

1. Participació al Fòrum Social Català.

L’EX Girona ha sol·licitat un estand per fer difusió, tot i que també es planteja utilitzar la taula perquè els usuaris puguin vendre els seus productes fets artesanalment, a mode de degustació si es dóna el cas. En aquest sentit, es farà una crida via llista de distribució per a què la gent s’hi animi, així com a donar un cop de mà amb el que es necessiti aquell dia.

També serem presents en una taula rodona amb altres entitats al voltant de l’economia social i de les cures, que organitza Setem i que en principi dinamitzarà la Glòria.

S’ha plantejat que la moneda utilitzada sigui l’ecogir, amb la qual cosa haurem de portar els bitllets impresos per a fer-los servir a l’espai de la barra, que muntarà Escudella Solidària. Pel que fa al dinar, no caldrà utilitzar ecogirs ja que la venda de tiquets es farà amb anterioritat, per bé que sí que es podran adquirir íntegrament amb moneda social.

1. Dinamització del rebost.

Pel que fa a la difusió, està pendent fer una escampada de cartells arreu on es pugui. S’ha d’enviar el pdf del cartell via llista distribució de manera que tothom qui vulgui en vagi penjant allà on cregui convenient.

Està previst de cares a l’abril una conversió del gestor de comandes de la CAC a un altre de funcionament més local i que doni més autonomia a cada rebost. En aquest sentit, es podran afegir productes amb més facilitat ja que serà el mateix rebost qui ho decideixi. Això significa que podrem donar entrada el producte fresc, doncs s’està convertint en una demanda creixent per part d’algunes persones que s’han acostat al rebost darrerament. Per tant, decidim activar de nou la recerca de productors per al subministrament d’aquest producte.

1. Participació a la Festa del Comerç Just i la Banca Ética.

Finalment no tractem aquest tema, amb la qual cosa queda oberta el tipus de participació de l’EX en aquest acte que se celebrarà el mes de maig a Girona.

1. Convocatòria Premi a l’Opinió Escrita, de la Comissió de l’Agenda Llatinoamericana.

El tema per a la convocatòria és l’ecologia integral, i pot ser una bona manera de donar a conèixer l’EX. Tot i que l’article s’ha de publicar a títol personal, és possible afegir-hi el nom de l’entitat o col·lectiu a qui està vinculat l’autor.

1. Propera convocatòria.

Ens tornarem a trobar el dia 12 d’abril de 2016.